ЗАЦВЯРДЖАЮ

Дырэктар

*Подпіс* А.А.Бялаш

30.08.2018

ПАЛАЖЭННЕ

АБ РЭСУРСНЫМ ЦЭНТРЫ

Дзяржаўнай установы адукацыі

“Заастравецкая сярэдняя школа Клецкага раёна”

АГУЛЬНЫЯ ПАЛАЖЭННІ

1.Дадзенае палажэнне вызначае мэту, умовы, змест работы, структуру, дакументацыю, фінансаванне рэсурснага цэнтра па выхаванні ў вобласці аховы навакольнага асяроддзя і прыродакарыстання (далей – РЦ).

2.РЦ з’яўляецца структурным падраздзяленнем метадычнай службы ўстановы адукацыі і ствараецца з мэтай развіцця метадычнага забеспячэння адукацыйнага працэсу.

3. У сваёй дзейнасці РЦ кіруецца Кодэксам аб адукацыі Рэспублікі Беларусь, Канцэпцыяй бесперапыннага выхавання дзяцей і вучнёўскай моладзі, Праграмай бесперапыннага выхавання дзяцей і вучнёўскай моладзі на 2016 – 2020 гады, іншымі заканадаўчымі актамі Рэспублікі Беларусь, Міністэрства адукацыі Рэспублікі Беларусь, лакальнымі дакументамі галоўнага ўпраўлення па адукацыі Мінскага абласнога выканаўчага камітэта, упраўлення па адукацыі, спорце і турызме Клецкага райвыканкама па выхаванні ў вобласці аховы навакольнага асяроддзя і прыродакарыстання, дадзеным палажэннем.

4. РЦ не з’яўляецца юрыдычнай асобай.

МЭТА І ЗАДАЧЫ

6. Асноўнай мэтай дзейнасці РЦ з’яўляецца арганізацыя работы РЦ, накіраваная на павышэнне метадычнай кампетэнтнасці ўдзельнікаў адукацыйнага працэсу па пытаннях экалагічнай асветы, энерга- і рэсурсазахавання, выхавання экалагічнай граматнасці вучняў праз удасканальванне пазаўрочнай дзейнасці з удзелам сям’і і гармадскасці.

7. Задачамі РЦ з’яўляюцца:

павышэнне патэнцыялу сістэмы адукацыі раёна па выхаванні ў вобласці аховы навакольнага асяроддзя і прыродакарыстання за кошт канцэнтрацыі матэрыяльна-тэхнічных, педагагічных, інтэлектуальных, інфармацыйных, фінансавых і іншых рэсурсаў ва ўстанове адукацыі;

інфармацыйная і метадычная падтрымка адукацыйнага працэсу па выхаванні ў вобласці аховы навакольнага асяроддзя і прыродакарыстання;

вядзенне даследчай, інавацыйнай, праектнай дзейнасці;

выяўленне адукацыйных запытаў педагагічных работнікаў устаноў адукацыі раёна;

кансультаванне педагагічных работнікаў і кіраўнікоў устаноў агульнай сярэдняй адукацыі раёна, аказанне ім інфармацыйна-метадычнай падтрымкі па выхаванні ў вобласці аховы навакольнага асяроддзя і прыродакарыстання;

распаўсюджванне эфектыўнага педагагічнага вопыту, азнаямленне педагагічнай грамадскасці з вынікамі работы па выхаванні ў вобласці аховы навакольнага асяроддзя і прыродакарыстання праз стварэнне старонкі на сайце ўстановы адукацыі, публікацыі ў СМІ, ажыццяўленне выдавецкай дзейнасці;

эфектыўнае выкарыстанне матэрыяльных, фінансавых і кадравых рэсурсаў.

АСНОЎНЫЯ НАПРАМКІ ДЗЕЙНАСЦІ

8. Арганізацыйна-метадычная работа.

Прадстаўленне матэрыяльна-тэхнічных, педагагічных, інфармацыйных, праграмна-метадычных рэсурсаў для:

падрыхтоўкі і правядзення семінараў, конкурсаў, майстар-класаў па актуальных пытаннях развіцця экалагічнай адукацыі, удзелу ў рэалізацыі экалагічных праектаў, арганізацыі даследчай дзейнасці вучняў, арганізацыі метадычных кансультацый;

падрыхтоўкі і экспертызы работ вучняў і педагогаў у конкурсах па выхаванні ў вобласці аховы навакольнага асяроддзя і прыродакарыстання;

удзелу ў рэалізацыі педагагічных праектаў і інавацыйнай дзейнасці па выхаванні ў вобласці аховы навакольнага асяроддзя і прыродакарыстання;

садзеяння функцыянаванню сеткі школьных, раённых метадычных аб’яднанняў педагагічных работнікаў па выхаванні ў вобласці аховы навакольнага асяроддзя і прыродакарыстання;

арганізацыі метадычных кансультацый па выхаванні ў вобласці аховы навакольнага асяроддзя і прыродакарыстання.

9. Інфармацыйна-метадычная работа.

удзел у фарміраванні банка педагагічнай і метадычнай інфармацыі па выхаванні ў вобласці аховы навакольнага асяроддзя і прыродакарыстання;

вывучэнне эфектыўнага педагагічнага вопыту і дасягненняў па выхаванні ў вобласці аховы навакольнага асяроддзя і прыродакарыстання і іх распаўсюджванне;

распрацоўка і ўкараненне адукацыйных праектаў экалагічнага напрамку з выкарыстаннем інавацыйных тэхналогій;

арганізацыя і правядзенне педагагічных к семінараў, практыкумаў, майстар-класаў і г.д.;

правядзенне навукова-даследчых, праектных работ па ахове навакольнага асяроддзя і прыродакарыстання;

фарміраванне бібліятэкі сучаснай вучэбна-метадычнай літаратуры, метыятэкі, аўдыёвізуальных і інтэрактыўных сродкаў для правядзення выхаваўчай работы ў фармаце класнай і пазакласнай дзейнасці па выхаванні ў вобласці аховы навакольнага асяроддзя і прыродакарыстання;

інфармацыйная і навукова-метадычная падтрымка адукацыйнага працэсу;

стварэнне і суправаджэнне старонкі на веб-сайце ўстановы адукацыі, электронных СМІ;

арганізацыя і ажыццяўленне выставачнай дзейнасці па выхаванні ў вобласці аховы навакольнага асяроддзя і прыродакарыстання;

узаемадзеянне з іншымі інфармацыйна-рэсурснымі цэнтрамі.

АРГАНІЗАЦЫЯ ДЗЕЙНАСЦІ РЭСУРСНАГА ЦЭНТРА

10. РЦ функцыяніруе на падставе загада ўпраўлення па адукацыі, спорце і турызме Клецкага райвыканкама.

11. Стварэнне РЦ не прыводзіць да змен арганізацыйна-прававой формы, тыпу і віду ўстановы адукацыі і ў яго Статут не фіксіруецца.

12. У канцы навучальнага года да 1 чэрвеня РЦ прадстаўляе аналіз праведзенай работы ва ўпраўленне па адукацыі, спорце і турызме Клецкага райвыканкама.

13. Дзейнасць РЦ ажыццяўляецца ў адпаведнасці з дадзеным палажэннем і планам работы РЦ на навучальны год, узгодненым з упраўленнем па адукацыі, спорце і турызме Клецкага райвыканкама.

14. Дзейнасць цэнтра можа быць спынена да заканчэння ўстаноўленага тэрміну ў выпадку неналежнага выканання прынятых на сябе функцый, недастатковай запатрабаванасцю педагагічнай грамадскасцю, па іншых абгрунтаваных прычынах.

15. Падставай для заканчэння дзейнасці РЦ з’яўляецца загад начальніка ўпраўлення па адукацыі, спорце і турызме Клецкага райвыканкама.

СТРУКТУРА ЦЭНТРА, КІРАВАННЕ І КАНТРОЛЬ

16. У склад РЦ уваходзяць намеснік дырэктара па выхаваўчай рабоце, настаўнікі біялогіі, геаграфіі, хіміі, працоўнага навучання, бібліятэкар, педагог-арганізатар, якія маюць стаж педагагічнай работы не менш за 2 гады, актыўна ўкараняюць у адукацыйны працэс інавацыйныя тэхналогіі і могуць трансліраваць свой вопыт.

17. Непасрэднае кіраванне дзейнасцю РЦ ажыццяўляе кіраўнік РЦ, які назначаецца на пасаду і вызваляецца з яе загадам кіраўніка ўстановы адукацыі.

18. Кантроль за дзейнасцю цэнтра ажыццяўляе дырэктар установы адукацыі, упраўленне па адукацыі, спорце і турызме Клецкага райвыканкама.

ФІНАНСАВАННЕ ДЗЕЙНАСЦІ ЦЭНТРА

19.Дзейнасць РЦ фінансуецца за кошт бюджэтных сродкаў, якія выдзяляюцца ўстанове адукацыі, а таксама іншых крыніц фінансавання, якія не забаронены заканадаўствам Рэспублікі Беларусь.